На основу члана 70. став 1. тачка 2. Устава Републике Српске, чл. 182., 187. став 1. и 2. и 254. став 1. Пословника Народне скупштине Републике Српске ("Службени гласник Републике Српске", број: 31/11), Народна скупштина Републике Српске на Четрнаестој сједници, одржаној 11. октобра 2016. године, донијела је сљедећи

**З А К Љ У Ч А К**

**у вези Извјештаја Републичке комисије за спровођење референдума о резултату републичког референдума на питање:''Да ли подржавате да се 9. јануар обиљежава и слави као Дан Републике Српске?''**

1. Народна скупштина Републике Српске обавезује Владу Републике Српске да обезбједи средства и пружи пуну правну заштиту и подршку члановима Републичке комисије за спровођење референдума у евентуалним судским процесима пред судовима који ће утврђивати наводну кривичну одговорност чланова Комисије који су проводили одлуку Народне скупштине.
2. Овај закључак ступа на снагу наредног дана од дана објављивања у "Службеном гласнику Републике Српске".

Број: 02/1-021-1151/16 ПРЕДСЈЕДНИК

Датум:11. октобар 2016. године НАРОДНЕ СКУПШТИНЕ

***Недељко Чубриловић***